laion/Wikipedia-Exotic huggingface dataset:
אבריל ניאמבורה

ג'ודית ניאמבורה מוואנג (Judith Nyambura Mwangi, נולדה ב־30 באפריל 1986), הידועה גם בשם הבמה "אבריל", היא זמרת, כותבת שירים ושחקנית קנייתית. ידועה בעיקר בזכות עבודתה המוזיקלית שזיכתה אותה בפרסים רבים בתחרותיות מקומיות ובינלאומיות. אבריל נולדה בעיר נאקורו (אנ'), במזרח קניה. עוד בתקופת התיכון החלה בקריירה מוזיקלית והייתה פעילה בפסטיבלי דרמה ומוזיקה. עם סיום לימודיה עברה אבריל לניירובי, והחלה ללמוד עיצוב ב"אוניברסיטת ניירובי" (אנ'). בשנת 2005, פגשה את סוכן הכישרונות עמנואל בנדה שעודד אותה לנצל את הפוטנציאל המוזיקלי שלה וסייע לה רבות לפרוץ לתודעה הקניינתית. היא הוחתמה על ידי חברת התקליטים Ogopa Deejays (אנ') ובשנת 2007 הקליטה את סינגל הבכורה שלה "mama", אך השיר יצא לאור רק 3 שנים לאחר מכן ובזמן זה אבריל פיתחה את עצמה מבחינה מוזיקלית. הסינגל זכה להצלחה רבה, והושמע בתדירות גבוהה בערוצי רדיו קנייתים שונים. לאחר ההצלחה הראשונית, הוציאה אבריל את השיר "Mtaani dot com" וכן את השיר "Leo remix". בשנת 2011 שיתפה פעולה עם הזמרת הקנייתית מאריה בשירה "Chokoza" שהיה להיט. עם הצלחתו הודלפו לאינטרנט תמונות שנויות במחלוקת של אבריל אשר עוררו סערה בקרב מעריציה. אבריל עצמה בחרה שלא להתייחס לנושא. בשנת 2012 הוציאה אבריל את להיטה "kitu kimoja". בשנת 2014 בחרה אבריל לעזוב את חברת התקליטים Ogopa Deejays. באותה שנה שיתפה אבריל פעולה עם להקת ה- Boomba Boyz's בשיר Piga Kengele. בשנת 2019 ילדה אבריל בן. את ההריון ואת זהות אבי בנה שמרה בסוד. אבריל סיפרה לאחר לידתו של בנה כי אימהות היא דבר בו הייתה מעוניינת זמן מה. את הופעתה הטלוויזיונית הראשונה עשתה אבריל באופרת הסבון "shuga: love, sex, money" (אנ') ששודרה בשנת 2012. אבריל לוהקה בשל כישוריה המוזיקליים, ושיחקה שתי דמויות באופן מקביל – דמות של זמרת מפורסמת, שהייתה לדמות מרכזית וראשית בעלילת התוכנית וכן דמות נוספת משנית יותר היא סיפרה בראיון כי קיבלה את התפקיד לאחר פניה של מפיקי הסדרה וכי היא תשמח לשחק בתפקידים נוספים אם הם ישלבו בתוכם מוזיקה. כמו כן סיפרה בריאיון כי תפקידה בסדרה היה תרפיה עבורה. בשנים 2013–2014, השתתפה אבריל בעונתה החמישית של הסדרה "Noose of gold" (אנ'). בשנת 2018 שיחקה אבריל בסרט "Nina" העוסק בגנבת אשר מתאהבת באחד מקורבנותיה. אבריל ציינה מספר אומנים מקומיים ובינלאומיים כהשפעות מוזיקליות ביניהם: אלישה קייז, מייקל ג'קסון, קני רוג'רס, ביונסה, אמאני (אנ'), blu3 (אנ')‏, טיווה סאבאג' (אנ') ו-liquideep (אנ'). בראיונות נוספים היא אף הזכירה את מרווין גיי, דולי פרטון ושאניה טווין. Avril – Up Close | Film Kenya, web.archive.org, ‏14 באוגוסט 2014 ‘Piga Kengele' by Boomba Boyz feat Avril - Buzz - nation.co.ke, web.archive.org, ‏2014-08-14 S. D. E. Reporter, I wanted a complete family: Avril on ending up with baby daddy, Standard Digital News Watiri, S. (2018). Avril Nyambura lands new job. Kenyanizer.(2012). Meet Avril, Kenya recording artist. Retrieved on 06.03.2020
קיצור על הקיסרים

קיצור על הקיסרים (בלטינית: Epitome de Caesaribus) הוא חיבור היסטורי בלטינית שנכתב בסוף המאה ה-4 או תחילת המאה ה-5. החיבור הוא תיאור קצר של שלטונות הקיסרים הרומאים מאוגוסטוס ועד תאודוסיוס הגדול. הוא מיוחס לאורליוס ויקטור, אך נכתב על ידי סופר אנונימי שהיה ככל הנראה פגני. המחבר השתמש בחיבור המכונה "Enmannsche Kaisergeschichte" (אנ') ("תולדות הקיסרים" של אלכסנדר אנמאן) ובספרי השנים ("Annales", חיבור שכבר אבד) של ויריוס ניקומאכוס פלאביאנוס (אנ') (ידידו של קווינטוס אורליוס סימאכוס (אנ')). ב-11 הפרקים הראשונים שלו, נסמך החיבור על סווטוניוס. על אף שהוא מאוד קצר ולא תמיד אמין, החיבור מכיל גם מידע מועיל.   לגבי ההיסטוריה היהודית, החיבור כולל פרט אחד בלבד שאינו נמצא באף מקור אחר, והוא עוסק במלכה היהודיה ברניקי. על פי החיבור, טיטוס הזמין לארוחה את הקונסול לשעבר קאיקינה (אנ') וציווה לחנוק אותו למוות ברגע שעזב את חדר האוכל, בגלל שחשד בו בניאוף עם "אשתו ברניקי". גם על פי מקורות אחרים, קאיקינה הוצא להורג על ידי טיטוס, אולם אף אחד מהם אינו קושר זאת לברניקי. קיצור על הקיסרים (בלטינית) קיצור על הקיסרים (באנגלית) מנחם שטרן - M. Stern, Greek and Latin Authors on Jews and Judaism, Vol. II: CXLIV. The Anonymous Author of Epitome de Caesaribus, p. 644 Epitome De Caesaribus, ספר 4, סעיף 7: על מינוי אנטוניוס פליקס למפקד הלגיונות ביהודה; ספר 9, סעיף 13: על סיפוח היהודים לאימפריה; ספר 10, סעיף 7: על טיטוס, שלאחר שהגיע לכס השלטון, "חייב את ברניקי, שקיוותה להינשא לו, לחזור לארצה". Epitome De Caesaribus, ספר 10, סעיף 4. M. Stern, GLAJJ, Vol. II, The Anonymous Author of Epitome de Caesaribus, p. 646 ערך זה הוא קצרמר בנושא היסטוריה ובנושא ספרות. אתם מוזמנים לתרום לוויקיפדיה ולהרחיב אותו.
משטרת וינה

משטרת וינה (בגרמנית: Polizei Wien; רשמית: "משטרת המדינה של וינה", Landespolizeikommando Wien בגרמנית, בראשי תיבות: LPD Wien) היא גוף השיטור המרכזי האזורי הפועל בווינה וסביבתה. המשטרה היא חלק מהממשל המקומי וממשטרת המדינה באוסטריה. היא מספקת את כוח המשטרה ואחראית על שירותי החירום לרבות שירותי הכבאות. מטה המשטרה בממוקם בארמון מודנה בווינה. משטרת וינה פועלת בכפיפות למשטרת המדינה, כאשר עד 2012 פעלה כחלק מהמשטרה הפדרלית של אוסטריה. כבירת אוסטריה, סידורי הביטחון ייחודיים לעיר. כך למשל, הממשלה הפדרלית היא זו האחראית לאספקת שירותי החירום ואכיפת החוק, מאז הקמת משטרת וינה לראשונה עוד בתקופת האימפריה האוסטרו-הונגרית בשנת 1867 ומאז מתקיימת ברציפות. לעיר אין כוח שיטור עצמאי ומשטרת המדינה היא האחראית באופן ישיר לכוחות השיטור, שכפופים ישירות לשר הפנים האוסטרי. כתובת מטה המשטרה היא Schottenring 7-9, 1010 Wien. מפקד המשטרה הנוכחי, מאז 2008, הוא גרהרד פירשטל. פיליפ ובר פון אבנהוף (Philipp Weber von Ebenhof) ג'וזף סטרובאך פון קלייסברג (Joseph Strobach von Kleisberg) אנטון פון לה מוניר (Anton von Le Monnier) וילהלם מרקס פון מרקסברג (Wilhelm Marx von Marxberg) קארל קרטיצ'קה פון יאדן (Karl Krticzka von Jaden) פרנץ פון קראוס (Franz von Krauß) פרנץ פון סטייסקל (Franz von Stejskal) יוהאן פון הברדה (Johann von Habrda) קארל פון ברזסובסקי (Karl von Brzesowsky) פרדיננד גורופ פון בסאנז (Ferdinand Gorup von Besánez) אדמונד פון גייר (Edmund von Gayer) היינריך דירמאייר (Heinrich Dürmayer) יוהאן שובר (Johann Schober) פרנץ בראנדל (Franz Brandl) יוג'ין סיידל (Eugen Seydel) מיכאל סקובל (Michael Skubl) אוטו שטיינהאוזל (Otto Steinhäusl) ארנסט קלטנברונר (Ernst Kaltenbrunner) לאו גוטצמן (Leo Gotzmann) איגנץ פאמר (Ignaz Pamer) ארתור קלאוזר (Arthur Klauser) ג'וזף הולאובק (Josef Holaubek) קארל ריידינגר (Karl Reidinger) גונתר ביגל (Günther Bögl) פטר שטידל (Peter Stiedl) גרהרד פירשטל (Gerhard Pürstl) אמן האשליות, סרט דרמה אמריקאי ובו משטרת וינה ממלאת תפקיד מרכזי בניסיונות הלכידה של גיבורי הסרט. Vienna Blood, סדרת טלוויזיה בריטית מבית BBC Two אודות חקירות רצח של משטרת וינה במאה ה-19. המפקח רקס, סדרת טלוויזיה אוסטרית שעונותיה הראשונות מגוללות את סיפורו של כלב הרחה במשטרת וינה. M - Eine Stadt sucht einen Mörder, מיני-סדרה אוסטרית משטרתית המתרחשת בעיר וינה. Kottan ermittelt, סדרת טלוויזיה משטרתית המתרחשת בווינה. Die Neue – Eine Frau mit Kaliber, סדרה אוסטרית-גרמנית שחלקה מתרחשת בווינה. Schnell ermittelt, סדרת טלוויזיה משטרתית המתרחשת בווינה. המינהל הכללי לביטחון הציבור (אוסטריה) מהומות יולי 1927 מדיה וקבצים בנושא משטרת וינה בוויקישיתוף אתר האינטרנט הרשמי של משטרת וינה (בגרמנית) משטרת וינה, ברשת החברתית פייסבוק משטרת וינה, ברשת החברתית אקס (טוויטר)
Perfect (שיר של אן-מארי)

Perfect או Perfect to Me (בעברית: מושלם או מושלם בשבילי) הוא סינגל שהוקלט על ידי הזמרת-יוצרת הבריטית אן-מארי. השיר יצא לאור ב-2 בנובמבר 2018, כסינגל השביעי והאחרון מתוך האלבום Speak Your Mind, על ידי חברת התקליטים אסיילום. השיר נכתב על ידי אן מארי, לוי לנוקס וג'ניפר דקילבאו והופק על ידי לנוקס ודקילבאו. איגוד תעשיית ההקלטות הבריטי העניק לשיר את תואר הכסף על מכירות של למעלה מ-200,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, בדומה לשאר שירי האלבום. את הווידאו קליפ הרשמי של השיר ביימה האנה לוקס דייוויס, אשר ביימה עבור מארי את הקליפים ללהיטיה "Friends", ‏"2002" ו-"Birthday". סרטון השיר "Perfect" באתר יוטיוב אן מארי, לוי לנוקס, ג'ניפר דקילבאו Anne-Marie – Perfect to Me (באנגלית), נבדק ב-2020-03-20 "British single certifications – Anne-Marie – Perfect to Me". British Phonographic Industry. Retrieved 16 September 2019. Select singles in the Format field. Select Silver in the Certification field. Type Perfect to Me in the "Search BPI Awards" field and then press Enter. Perfect to Me, נבדק ב-2020-03-20 Speak Your Mind (Deluxe), נבדק ב-2020-03-20
עזיז בחיץ'

עזיז בחיץ' (באנגלית: Aziz Behich; נולד ב-16 בדצמבר 1990) הוא כדורגלן אוסטרלי ממוצא טורקי המשחק בעמדת המגן השמאלי בא-נסר. בחיץ' התחיל את הקריירה שלו בקבוצת הנוער של גרין גולי. בשנת 2007 הצטרף לקבוצת המילואים. בשנת 2008 בחיץ' הצטרף לקבוצה הבוגרת ששיחקה בליגת האוסטרלית השנייה. ב-22 בפברואר 2008, בחיץ' ערך את הופעת הבכורה שלו בקבוצה בהפסד 0–2 מול ריצ'מונד. בחיץ' רשם בעונתו הראשונה בקבוצה עם 2 שערים ב-11 הופעות. ב-17 במאי 2008 החיץ' כבש את שני שעריו בניצחון 1–6 נגד פאוקנר בלוז. ב-1 בדצמבר 2009 בחיץ' חתם במלבורן ויקטורי. ב-16 בינואר 2010, בחיץ' ערך את הופעת הבכורה שלו, בניצחון 2–6 נגד פרת' גלורי. במאי 2010 בחיץ' חתם ביום סיטי. ב-16 במאי 2010 רשם את הופעת הבכורה שלו בקבוצה בתיקו 2-2 נגד נורת'קוט סיטי. ביולי 2010 הצטרף למלבורן הארט, בה חתם עד לאוקטובר 2010. ב-25 באוקטובר 2010 חתם על חוזה עד לסיום העונה. בינואר 2011 נבחר לכדורגלן הצעיר של החודש בליגה האוסטרלית. בינואר 2012 היה מועמד להצטרף לאקסלסיור רוטרדם ההולנדית ובוכום ואיינטרכט פרנקפורט מהבונדסליגה. ב-29 בינואר 2013, חתם בבורסאספור מליגת העל הטורקית. ב-11 במרץ, ערך את הופעת הבכורה שלו בקבוצה במשחק הליגה נגד פנרבחצ'ה. ב-4 במרץ 2016, האריך את חוזהו בקבוצה בשלוש שנים נוספות. ב-31 באוגוסט 2018, חתם לארבע שנים בפ.ס.וו. איינדהובן מליגת העל ההולנדית, תמורת כ-4.5 מיליון דולר. ב-24 במאי 2019, חתם לשלוש שנים באיסטנבול בשאקשהיר. ב-6 באוגוסט 2023 חתם במלבורן סיטי מליגת העל האוסטרלית. בחיץ' בחר לייצג את אוסטרליה, אם כי ניתנה לו האפשרות לייצג את טורקיה וקפריסין בזכות מוצאו הצפון קפריסאי, החלק הטורקי של האי. ב-19 ביוני 2011, ערך את הופעת הבכורה שלו בנבחרת אוסטרליה בניצחון 0–3 נגד תימן. ב-12 בספטמבר 2012, בחיץ' הבקיע צמד בניצחון 0–8 נגד טאיוואן. בחיץ' היה שותף לזכייה של הנבחרת בגביע אסיה בכדורגל 2015. בחיץ', השתתף עם הנבחרת בגביע הקונפדרציות 2017, מונדיאל 2018 וגביע אסיה בכדורגל 2019. נכלל בסגל נבחרת אוסטרליה לטורניר מונדיאל 2022. נכלל בסגל נבחרת אוסטרליה לטורניר גביע אסיה 2023. גרין גולי ליגת העל של ויקטוריה: 2008 נבחרת אוסטרליה גביע אסיה בכדורגל: 2015 אישיים נבחרת העונה בליגת העל האוסטרלית: 2011/2012 מדיה וקבצים בנושא עזיז בחיץ' בוויקישיתוף עזיז בחיץ', באתר Transfermarkt עזיז בחיץ', באתר Soccerway עזיז בחיץ', באתר WorldFootball.net עזיז בחיץ', באתר National Football Teams עזיז בחיץ', באתר FootballDatabase.eu Socceroos FIFA World Cup Qatar 2022™ squad announced באתר Football Australia, ‏ 8 בנובמבר 2022 (באנגלית) Subway Socceroos AFC Asian Cup Qatar 2023™ Squad Revealed באתר Football Australia, ‏ 22 בדצמבר 2023 (באנגלית)
כריסטופר נורדפלט

בו כריסטופר נורדפלט (בשוודית: Bo Kristoffer Nordfeldt; נולדו ב-23 ביוני 1989) הוא כדורגלן שוודי המשחק בעמדת השוער בא.י.ק סולנה. נורדפלט התחיל את הקריירה שלו במחלקת הנוער של ברומאפויקארנה. בשנת 2006 הצטרף לקבוצה הבוגרת, עת שיחקה בליגה השוודית השנייה. בשנת 2008 הפך לשוער ראשון של הקבוצה, לאחר עזיבתם של שני השוערים הראשונים. בסיום העונה, נורדפלט חזרה לליגת העל השוודית. בשנת 2009 חתם על חוזה חדש בקבוצה עד 2012. ב-6 במרץ 2012, נורדפלט חתם לשלוש שנים וחצי בהירנפיין מליגת העל ההולנדית. ב-23 ביוני 2015 נורדפלטט חתם בסוונסי סיטי מהפרמייר ליג לשלוש שנים. ב-25 באוגוסט, נורדפלט ערך את הופעת הבכורה שלו בקבוצה בניצחון 0–3 נגד יורק סיטי. נורדפלדט ערך את הופעת הבכורה שלו בפרמייר ליג במשחק האחרון לעונה נגד מנצ'סטר סיטי. ב-9 באוגוסט 2021 נורדפלט חתם בא.י.ק סולנה מליגת העל השוודית. בצעירותו, נורדפלט שיחק בנבחרות הצעירות של שוודיה. ב-22 בינואר 2011, נורדפלט ערך את הופעת הבכורה שלו בנבחרת שוודיה במשחק ידידות נגד דרום אפריקה. נורדפלט נכלל בסגל הנבחרת לקראת מונדיאל 2018. מדיה וקבצים בנושא כריסטופר נורדפלט בוויקישיתוף כריסטופר נורדפלט, באתר Transfermarkt כריסטופר נורדפלט, באתר Soccerway כריסטופר נורדפלט, באתר BDFutbol כריסטופר נורדפלט, באתר WorldFootball.net כריסטופר נורדפלט, באתר National Football Teams כריסטופר נורדפלט, באתר FootballDatabase.eu
יחסי אלג'יריה–דנמרק

יחסי אלג'יריה–דנמרק הם היחסים הדו-צדדיים בין הרפובליקה האלג'יראית הדמוקרטית העממית ובין ממלכת דנמרק. לאלג'יריה שגרירות בקופנהגן ואילו לדנמרק שגרירות באלג'יר. באמצע המאה ה-18 הלך וגדל היקף הסחר הדני-נורווגי בים התיכון. במטרה לאפשר מעבר תקין של הסחורות שלו, חתם איחוד דנמרק-נורווגיה על הסכם שלום עם אלג'יריה העות'מאנית שכלל תשלום מס לשליטים המקומיים. ב-1766 עלה לשלטון באלג'יריה בבא מוחמד אבן-עוסמאן שדרש להגדיל את התשלום לממלכה שלו, וזכה לסירוב מצד האיחוד. זמן קצר לאחר מכן נחטפו שלוש ספינות סוחר דניות-נורווגיות וצוותיהן נמכרו לעבדות. בתגובה לכך, נשלח מדנמרק-נורווגיה צי שכלל ארבע אניות קו, שתי פריגטות, ושתי גאליוט בפיקודו של פרדריק כריסטיאן קאס, שאיים להפציץ את עיר הבירה אם האלג'יראים לא יסכימו לחתום על הסכם חדש שהוכתב על ידי הדנים. באלג'יריה סירבו, וההפצצה נכשלה מאחר שחלק גדול מהצוות חלה בטיפוס. הספינות גם לא עמדו באש המרגמות האלג'ראיות, ולאחר 75 פצצות ששוגרו, ההפצצה ננטשה, ואחר עברו הדנים והטילו מצור על העיר. בשנת 1772 נשלחה משלחת לעיר ונחתם הסכם שלום בו אלג'יריה קיבלה תשלום נכבד. כמו כן, על דנמרק-נורווגיה היה לשלם על החזרתו של כל עבד שנפל בשבי בזמן המלחמה. עבדים דנים ונורווגים נאלצו לנהל משא ומתן עצמאי על שחרורם. בעידן המודרני, אלג'יריה ודנמרק כוננו את היחסים הדיפלומטיים ביניהן ב-1963 לאחר שאלג'יריה קיבלה עצמאות מצרפת. ב-2018 דנמרק פתחה מחדש את השגרירות שלה באלג'יר לאחר שמונה שנים בהן הייתה סגורה. במעמד טקס הפתיחה אמר שר החוץ האלג'יראי עבד אל-קאדר מאסל כי "פתיחתה מחדש של השגרירות משקפת את האינטרס של דנמרק בקשרים ההיסטוריים בין המדינות ומשקפת גם את רצוננו לחזק ולהרחיב את היחסים הפוליטיים והכלכליים". במהלך ביקורו באלג'יריה ב-2016 אמר שר החוץ הדני כריסטיאן יאנסן כי היחסים "חזקים", והדגיש כי ביקורו באלג'יריה נועד "לחזק אותם אף יותר". בשנת 2016 הסתכם היקף הסחר בין המדינות בכ-80 מיליון דולר, כשעיקר הייצוא מאלג'יריה לדנמרק כלל מוצרי רפואה, ואילו הייצוא מדנמרק לאלג'יריה כלל מכונות ומכשירים אופטיים ורפואיים. אתר שגרירות אלג'יריה בקופנהגן, דנמרק אתר שגרירות דנמרק באלג'יר, אלג'יריה The Danish Minister for Foreign Affairs opens Danish Embassy in Algeria, משרד החוץ של דנמרק Denmark reopens embassy in Algeria, Xinhua, 6 במרץ 2018 Algeria-Denmark relations,“strong”, שגרירות אלג'יריה בסופיה, בולגריה, 10 בפברואר 2016 Algeria exports from Denmark, Trading Economics Denmark exports from Algeria, Trading Economics
ואדים ליידרמן

ואדים ליידרמן (נולד ב-15 באוגוסט 1962) הוא קצין צה"ל בדרגת אלוף-משנה במילואים, אשר שימש כנספח צה"ל ברוסיה עד מאי 2011. ד"ר ואדים ליידרמן נולד בברית המועצות ועלה לישראל עם משפחתו. סיים תיכון בכפר נוער הדסים ב-1977. ב-1985 התגייס לצה"ל במסגרת עתודה אקדמאית לאחר שסיים תואר ראשון בהנדסת אווירונאוטיקה בטכניון. שובץ בחיל האוויר ועבר קורס קצינים. שימש במגוון תפקידים במערך הטכני של חיל האוויר. ב-1998 סיים תואר שלישי באוניברסיטת תל אביב. בשנת 2009 מונה לנספח צה"ל ברוסיה. במאי 2011 עוכב לחקירה על ידי שירות הביטחון הרוסי וגורש מרוסיה באשמת ריגול. בישראל עבר בדיקת פוליגרף מוצלחת ותשאול על ידי הממונה על הביטחון במערכת הביטחון (מלמ"ב) ושב"כ, שמצאו כי אין יסוד לטענות רוסיות ופרסמו שאל"ם ליידרמן לא היה מעורב בריגול. מי שהחליף אותו בתפקיד הנספח היה ד"ר קובי חביב. בין השנים 2012 – 2014 כיהן כנשיא ומנכ"ל חברת ריט טכנולוגיות. בין השנים 2015 – 2019 מילא תפקידים בכירים בחברת אל על. ואדים ליידרמן נשוי לאמליה ליידרמן ולהם שני ילדים: בן טל ובת עדן. מתגורר במודיעין. ואדים ליידרמן, ברשת החברתית פייסבוק הפרופיל של ואדים ליידרמן באתר LinkedIn "נתפס על חם": צפו במעצר נספח צה"ל במסעדה, באתר ynet, 21 במאי 2011 דרור רייך, מנכ"ל ריט טכנולוגיות הבא: נספח צה"ל שנעצר באשמת ריגול, באתר TheMarker‏, 6 בפברואר 2012 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
Shouldn't a Told You That

Shouldn't a Told You That (בעברית: לא הייתי צריכה להגיד לך זאת) הוא אלבומם השלישי של להקת הקאנטרי דיקסי צ'יקס אשר יצא ב-2 בנובמבר 1993 על ידי Crystal Clear Sound. זהו גם היה האלבום האחרון שלהם עם חברה זו והאלבום האחרון בהשתתפות הבסיסטית של הלהקה לורה לינץ'. אלבום זה בדומה לשני האלבומים שלפניו כשל באופן נחרץ ולכן גם לא יצאו ממנו סינגלים. שם האלבום קרוי על שיר בעל אותו שם הנמצא באלבום. הוא יצא מחדש ב-10 בפברואר 1994 אך ללא הצלחה. האלבום קיבל ציון של 3 כוכבים מתוך 5 על ידי מגזין AllMusic. Whistles and Bells" - 3:01" I'm Falling Again" - 3:25" Shouldn't a Told You That" - 3:05" Desire" - 3:30" There Goes My Dream" - 3:32" One Heart Away" - 3:35" The Thrill Is in the Chase" - 3:09" I Wasn't Looking for You" - 3:28" I've Only Got Myself to Blame" - 3:22" Planet of Love" - 5:00" * רצועת בונוס: "Boo Hoo" מידע על האלבום Shouldn't a Told You That באתר MusicBrainz האלבום Shouldn't a Told You That באתר Discogs
התנהגות חולנית

התנהגות חולנית (באנגלית: Ill Behaviour) היא סדרת טלוויזיה בריטית מסוגת דרמה-קומית ששודרה לראשונה בשנת 2017. צ'ארלי מאובחן כחולה במחלת הסרטן מסוג לימפומת הודג'קין הניתנת לטיפול, אבל הוא מחליט לנסות טיפולים אלטרנטיביים כגון חוקן קפה והומאופתיה. חבריו של צ'ארלי, טס וג'ואל שהתגרש לא מזמן, חוטפים אותו, כולאים אותו במרתף, ומתחילים להזריק לו תרופות כימותרפיות נגד רצונו. הם נעזרים ברופאה אמריקאית בשם נדיה, שרישיונה נשלל ממנה. טס וג'ואל נוקטים בצעדים נואשים כדי לחפות על התוכנית שלהם. הם מנסים למנוע מצ'ארלי לברוח, ולהטעות את אשתו קירה. כריס גיר – ג'ואל טום ריילי – צ'ארלי ג'סיקה ריגן – טס ליזי קפלן – נדיה כריסטינה צ'ונג – קירה את הסדרה הזמינו ערוץ BBC3. סם ביין כתב את התסריט, וסטיב בנדלק ביים. מפיקי הסדרה היו Fudge Park Productions. הסדרה "התנהגות חולנית" שודרה לראשונה בנובמבר 2017 בערוץ BBC2 ובערוץ שואוטיים. הסדרה שודרה בשישה פרקים נפרדים, וגם כתוכנית אחת בת שלוש שעות. הסדרה "התנהגות חולנית" קיבלה תגובות בינוניות מהמבקרים, על פי אתרי הדירוגים. נכון לינואר 2020 קיבלה הסדרה באתר Metacritic ציון 55, ובאתר Rotten Tomatoes 67 אחוז. "התנהגות חולנית", במסד הנתונים הקולנועיים IMDb (באנגלית) "התנהגות חולנית", באתר AllMovie (באנגלית) "התנהגות חולנית", באתר Rotten Tomatoes (באנגלית) "התנהגות חולנית", באתר Metacritic (באנגלית) "התנהגות חולנית", באתר Hulu סדרות (באנגלית) "התנהגות חולנית", במסד הנתונים הקולנועיים KinoPoisk (ברוסית) "התנהגות חולנית" באתר British Comedy Guide Stanhope, Kate (4 באוקטובר 2017). "Showtime Acquires BBC Comedy Miniseries 'Ill Behaviour'". The Hollywood Reporter. Valence Media. נבדק ב-26 בינואר 2020. {{cite web}}: (עזרה) Allen, Ben (20 באוגוסט 2017). "BBC comedy Ill Behaviour has homeopathy, not cancer, in its crosshairs". Radio Times. Hubert Burda Media. נבדק ב-26 בינואר 2020. {{cite web}}: (עזרה) Bain, Sam (22 ביולי 2017). "Kidnap and chemo! Why Peep Show's Sam Bain made cancer-com Ill Behaviour". The Guardian. Guardian Media Group. נבדק ב-26 בינואר 2020. {{cite web}}: (עזרה) Heritage, Stuart (21 ביולי 2017). "Ill Behaviour review – cancer comedy from Peep Show creator Sam Bain". The Guardian. Guardian Media Group. נבדק ב-26 בינואר 2020. {{cite web}}: (עזרה) "Ill Behaviour". Metacritic. CBS Interactive. נבדק ב-26 בינואר 2020. {{cite web}}: (עזרה) "Ill Behaviour: Miniseries". Rotten Tomatoes. Fandango Media. נבדק ב-26 בינואר 2020. {{cite web}}: (עזרה)
Taking the Long Way

Taking the Long Way (בעברית: לוקחת את הדרך הארוכה) הוא אלבומה השביעי של להקת הקאנטרי האמריקאית, דיקסי צ'יקס. האלבום יצא לאור ב-23 במאי 2006 על ידי חברת התקליטים קולומביה נאשוויל. עם יציאתו נכנס האלבום אל המקום הראשון במצעד הבילבורד 200. השיר הראשון שיצא מהאלבום היה שיר הצדקה "I Hope" בספטמבר 2005, למען נפגעי הוריקן קתרינה. במרץ 2006 הופץ הסינגל הראשון מהאלבום "Not Ready to Make Nice" אשר הגיע למקום הרביעי בארצות הברית ואחריו הסינגל השני מהאלבום "Everybody Knows" ובמאי באותה השנה הופץ האלבום, אם כי כמה ימים קודם לכן הוא הודלף. אלבום זה היה האלבום הראשון של הלהקה שיצא מאז הסערה הרבה שהתעוררה בעקבות מתיחת הביקורת של סולנית הלהקה נטליה מיינס על נשיא ארצות הברית לשעבר ג'ורג' ווקר בוש. קהל המעריצים השמרני של הלהקה שהיה רגיל שאמני קאנטרי אינם מביעים את דעתם הפוליטית הגיב בצורה חריפה לדבריה של מיינס וגרם לגל של נשאה כלפי הלהקה. בעקבות כך, הלהקה החליטה לקחת הפסקה מפעילות מוזיקלית. השירים הראשונים באלבום מדברים על אותה התקופה. השיר "Lubbock or Leave It" מבוסס על האירועים שהתרחשו בעיר לאבק ותוארו בסרט תיעודי "The Education of Shelby Knox". האלבום זכה להצלחה אדירה בארצות הברית בדומה לאלבומה הקודם של הלהקה Fly, כאשר הגיע למקום הראשון במצעד הרשמי של המדינה, תוך שנמכר בלמעלה מ-3 מיליון עותקים. בנוסף לכך, הוא גרף 5 פרסי גראמי, מתוכם ב-3 קטגוריות מרכזיות: שיר השנה, תקליט השנה ואלבום השנה. בנוסף לכך, קיבל האלבום את תואר אלבום הפלטינה המשולשת באוסטרליה, על מכירות של למעלה מ-210,000 עותקים במדינה. מידע על האלבום Taking the Long Way באתר MusicBrainz האלבום Taking the Long Way באתר Discogs Dixie Chicks - Taking The Long Way, Discogs (באנגלית) Billboard 200 Chart, Billboard http://www.aria.com.au/pages/httpwww.aria.com.aupagesAlbumAccreds2020.htm, www.aria.com.au The Irish Charts - All there is to know, www.irishcharts.ie Gold & Platinum, RIAA (באנגלית) Kingsbury, Paul; McCall, Michael; Rumble, John W. (eds.). The Encyclopedia of Country Music (2nd ed.). Oxford University Press. p. 592. ISBN 978-0-19539-563-1. "British album certifications – Dixie Chicks – Taking the Long Way". British Phonographic Industry. Select albums in the Format field. Select Gold in the Certification field. Type Taking the Long Way in the "Search BPI Awards" field and then press Enter. The Official New Zealand Music Chart, THE OFFICIAL NZ MUSIC CHART (באנגלית) Gold/Platinum, Music Canada (באנגלית) Wayback Machine, web.archive.org, ‏2011-06-16
היינץ גאורג לם

היינץ גאורג לם (בגרמנית: Heinz-Georg Lemm;‏ 1 ביוני 1919 – 17 בנובמבר 1994) היה מפקד בוורמאכט במלחמת העולם השנייה שעוטר בצלב האבירים של צלב הברזל עם עלי אלון וחרבות, ולאחר מכן היה מפקד בכיר בבונדסוור. לם נולד ב-1 ביוני 1919 בשוורין, שהשתייכה לרפובליקת ויימאר. בשנת 1936 הוא התגייס לוורמאכט, והצטרף לרגימנט הרגלים ה-27, שהיה חלק מהדיוויזיה ה-12. במהלך מלחמת העולם השנייה לחם לם במסגרת הרגימנט ה-27 בחזיתות השונות. במהלך שירותו התקדם לם עד לפיקוד על הרגימנט, וכן עוטר בעיטור צלב האבירים של צלב הברזל עם עלי אלון וחרבות ובעיטור הצלב הגרמני בזהב. בפברואר 1945 נפל לם בשבי הצבא האדום, ממנו שוחרר בנובמבר 1949. לאחר שחרורו מהשבי, בשנים 1950–1958 הוא מילא מספר תפקידים בפולקסווגן בהמבורג ובוולפסבורג, והתקדם ממוכר לעוזר המנהל של מנהל המכירות המחוזי. בשנת 1958 הוא התגייס לבונדסוור בדרגת אוברסט, ושימש כמפקד רגימנט הדרכה פאנצרגרנדיר בבית הספר לחי"ר בהמלבורג. בשנים 1959–1962 הוא היה ראש מחלקת משאבי אנוש במשרד הביטחון הפדרלי בבון. בשנת 1962 הוא השתתף בקורס המח"טים הראשון בבית הספר לכוחות השריון במונסטר ובאקדמיה למנהיגות של הבונדסוור בהמבורג. משנת 1962 עד 1965 הוא היה מפקד חטיבת הפאנצרגרנדיר ה-7 בהמבורג, ובשנים 1965 עד 1969 היה מפקד בית הספר לקצונה הצבאית ה-3 במינכן. בשנת 1969 הוא מונה לסגן מפקד דיוויזיית הפאנצר ה-5 בדיאץ, ובשנת 1970 מונה למפקד הדיוויזיה עד 1974. בשנת 1974 התמנה לראש משרד הצבא בקלן, ובשנת 1979 פרש מהצבא. לאחר סיום כהונתו התמנה לנשיא כבוד של מסדר מחזיקי צלב האבירים של צלב הברזל. הוא היה נשיא אגודות החיילים הגרמנים עד 1985, ואחר כך נשיא כבוד עד 1988. לם היה אב לשני ילדים. הוא התחתן בפעם השנייה בשנת 1992 בגיל 73. הוא נפטר בגיל 75, ב-17 בנובמבר 1994 ברופיכטרוט. מדיה וקבצים בנושא היינץ גאורג לם בוויקישיתוף היינץ גאורג לם באתר waffenhq (בגרמנית)